**ŠTATÚT SÚŤAŽE**

***„Marec – dopravné knihy“***

**Článok 1**

**Vyhlasovateľ a organizátor Súťaže**

Vyhlasovateľom a organizátorom súťaže „**Marec – dopravné knihy**“ (ďalej len „**Súťaž**“) je Dopravný podnik Bratislava, akciová spoločnosť, so sídlom Olejkárska 1, 814 52 Bratislava, IČO: 00 492 736, zapísaný v Obchodnom registri Okresného súdu Bratislava I, oddiel: Sa, vložka číslo: 607/B (ďalej len „**Vyhlasovateľ**“).

**Článok 2**

**Cieľ a forma súťaže**

Cieľom Súťaže je podpora predaja služieb Vyhlasovateľa.

**Článok 3**

**Podmienky účasti v Súťaži**

1. Súťaže sa môže zúčastniť každá fyzická osoba. Osoby mladšie ako 18 rokov musia byť zastúpené zákonným zástupcom.
2. Účastníkom Súťaže sa automaticky stáva fyzická osoba podľa odseku 1 tohto článku Štatútu, ktorá odpovedala na súťažnú otázku Vyhlasovateľa na oficiálnej facebookovej stránke <https://www.facebook.com/dpb.sk/> v období trvania Súťaže (ďalej len „**Účastník Súťaže**“).

**Článok 4**

**Pravidlá Súťaže**

1. Súťaž bude uverejnená na oficiálnej internetovej stránke Vyhlasovateľa [www.dpb.sk](http://www.dpb.sk/), na oficiálnej facebookovej stránke Vyhlasovateľa <https://www.facebook.com/dpb.sk/> a oficiálnej Instagramovej stránke Vyhlasovateľa <https://www.instagram.com/dpbratislava>.
2. Do Súťaže sa bude možné zapojiť výlučne prostredníctvom oficiálnej facebookovej stránky Vyhlasovateľa <https://www.facebook.com/dpb.sk/>.
3. Zapojenie sa do Súťaže spočíva:
4. v kliknutí na „Komentovať“ alebo „Napíšte komentár“ a vo vložení odpovede na súťažnú otázku: „Na akom dopravnom prostriedku v DPB jazdí náš pán šofér, Ondrej Sokol?“; a
5. v kliknutí na oficiálnej facebookovej stránke <https://www.facebook.com/dpb.sk/> na „Páči sa mi to“.
6. Zo všetkých správnych odpovedí Vyhlasovateľ dňa 15.03.2021 pomocou generátora náhodných čísel vyžrebuje 1 (jedného) výhercu (ďalej len „**Výherca**“).

**Článok 5**

**Trvanie Súťaže**

1. Súťaž bude prebiehať v období od 09.03.2021 do 14.03.2021 vrátane. Zapojiť sa do Súťaže je možné kedykoľvek v priebehu jej trvania.

**Článok 6**

**Ceny**

1. Cena v Súťaži predstavuje 1 (jeden) knižný titul Ako som vozil Norov 1,2 (ďalej len „**Cena**“).
2. Namiesto Ceny nie je možné poskytnúť peňažnú náhradu zodpovedajúcu hodnote Ceny alebo iné plnenie.

**Článok 7**

**Kontaktovanie a zverejňovanie výhercov**

1. Vyhlasovateľ Súťaže bude kontaktovať Výhercu prostredníctvom osobnej správy na Facebooku.

Vyhlasovateľ Súťaže zároveň výsledky Súťaže oznámi na oficiálnej facebookovej stránke <https://www.facebook.com/dpb.sk/>.

1. V prípade, že si Výherca neprevezme Cenu v stanovenom čase a na stanovenom mieste bez náležitého predchádzajúceho ospravedlnenia, nárok Výhercu na Cenu zaniká. V prípade neprevzatia Ceny Výhercom, resp. v prípade odmietnutia Ceny Výhercom, na jeho miesto nastupuje náhradník podľa poradia v akom bol náhradník vyžrebovaný. Na náhradníka sa primerane vzťahujú práva a povinnosti upravené Štatútom.
2. Pokiaľ sa z dôvodu pretrvávajúcej nepriaznivej situácie týkajúcej pandémie COVID 19 nebude možné osobne dostaviť a prevziať si Cenu, po dohode s Vyhlasovateľom súťaže bude Cena poštovou prepravou zaslaná na adresu Výhercu na náklady Vyhlasovateľa súťaže.

**Článok 8**

**Osobitné ustanovenia**

1. Zamestnanci Vyhlasovateľa, ako aj osoby im blízke v zmysle § 116 zákona č. 40/1964 Zb. Občiansky zákonník v znení neskorších predpisov (ďalej len „**Občiansky zákonník**“), nie sú z účasti na Súťaži vylúčení. Vylúčení sú len zamestnanci priamo zúčastneného odboru marketingu a komunikácie Vyhlasovateľa.
2. Na výhru v Súťaži alebo na Cenu v Súťaži nemá Účastník Súťaže, resp. Výherca právny nárok.
3. Vyhlasovateľ má právo kedykoľvek zrušiť/odvolať Súťaž.
4. Vyhlasovateľ Súťaže nezodpovedá za žiadne škody, ktoré vzniknú Výhercovi alebo náhradníkovi v súvislosti s Cenou.
5. Vyhlasovateľ Súťaže vyhlasuje, že Súťaž nie je nijako sponzorovaná, odobrená ani riadená Facebookom a nie je s ním nijako spojená.
6. Účasťou v Súťaži vyjadruje Účastník Súťaže ako dotknutá osoba svoj dobrovoľný a výslovný súhlas so spracúvaním svojich osobných údajov v zmysle čl. 6 Nariadenia Európskeho parlamentu a rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. V. EÚ L 119, 4.5.2016) (ďalej len „**Nariadenie**“) a zákona č. 18/2018 Z. z. o ochrane osobných údajov a o zmene a doplnení niektorých zákonov, v rozsahu: meno a priezvisko a v prípade výhry súčasne aj v rozsahu: korešpondenčná adresa, e-mailová adresa a telefonický kontakt počas celej doby trvania Súťaže, Vyhlasovateľom ako prevádzkovateľom, a to za účelom vyhodnotenia súťaže, vytvorenia databázy a využitia na marketingové účely spojené so Súťažou a jej vyhodnotením, a to po dobu od vstupu Účastníka Súťaže do Súťaže až do ukončenia Súťaže. Účastník Súťaže má právo svoj súhlas kedykoľvek odvolať a to informovaním Vyhlasovateľa súťaže na e-mailovú adresu [marketing@dpb.sk](file:///C%3A%5CUsers%5Cdamborska.alexandra%5CAppData%5CLocal%5CMicrosoft%5CWindows%5CINetCache%5CContent.Outlook%5CJQ4OFUHJ%5Cmarketing%40dpb.sk). Odvolanie súhlasu nemá vplyv na zákonnosť spracovania osobných údajov Účastníka Súťaže do tohto odvolania.
	1. V zmysle príslušných právnych predpisov môže svoj súhlas so spracúvaním osobných údajov samostatne vyjadriť iba osoba, ktorá dovŕšila vek 16 rokov, pričom v prípade nedovŕšenia tohto veku sa vyžaduje súhlas zákonného zástupcu danej osoby. V takom prípade nie je možné súhlas udeliť, ale je potrebné kontaktovať Vyhlasovateľa. Potvrdením svojho súhlasu Účastník Súťaže potvrdzuje, že dovŕšil/a vek 16 rokov.

6.2 Informačná povinnosť Vyhlasovateľa:

1. Prevádzkovateľom osobných údajov je Vyhlasovateľ. Zodpovednú osobu za spracúvanie osobných údajov je možné kontaktovať písomne zaslaním listu na adresu sídla spoločnosti s uvedením „Do rúk osoby zodpovednej za spracúvanie osobných údajov“, alebo elektronicky na e-mailovej adrese: zodpovednaosoba@dpb.sk;
2. Právnym základom spracúvania osobných údajov je vyššie udelený súhlas so spracúvaním osobných v súlade s článkom 6 ods. 1 písm. a) Nariadenia;
3. Účastník Súťaže má právo podať návrh na začatie konania, ak sa domnieva, že je priamo dotknutý na svojich právach ustanovených Nariadením alebo inými príslušnými právnymi predpismi;
4. Účastník Súťaže poskytuje svoje osobné údaje dobrovoľne a má voči Vyhlasovateľovi právo (i) požadovať prístup k osobným údajom, (ii) na opravu osobných údajov, (iii) na vymazanie osobných údajov, (iv) na obmedzenie spracúvania osobných údajov a (v) právo na prenosnosť osobných údajov. Tieto práva si Účastník Súťaže môže uplatniť kontaktovaním Vyhlasovateľa., tak ako je uvedené vyššie;
5. K prenosu osobných údajov do tretej krajiny alebo medzinárodnej organizácie nedochádza.
6. Súťaž sa v zmysle zákona č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov nepovažuje za hazardnú hru.
7. Cena podľa článku 6 odsek 1 Štatútu je v zmysle zákona č. 595/2003 Z. z. o dani z príjmov v znení neskorších predpisov oslobodená od dane.

**Článok 9**

**Záverečné ustanovenia**

1. Štatút je jediným dokumentom, ktorý záväzne upravuje pravidlá súťaže. Účelom Štatútu je upraviť pravidlá súťaže. Štatút môže byť zmenený jedine formou písomných dodatkov.
2. Štatút je zverejnený na oficiálnej internetovej stránke Vyhlasovateľa <https://www.dpb.sk/>.
3. Každý, kto preukáže právny záujem, je oprávnený nahliadnuť do originálu Štatútu u Vyhlasovateľa.
4. V prípade rozporu Štatútu s propagačnými materiálmi týkajúcimi sa Súťaže prípadne iných nejasností, sa budú aplikovať príslušné ustanovenia Štatútu.
5. Právne vzťahy, ktoré nie sú upravené Štatútom, sa primerane [spravujú](http://www.inclick.sk/returns/redirect.php?goto=3382&pr=0.16&w_id=31&tstamp=1395820590&pid=1321&cd=33e8eca52f94b104d1f9d96be1c55def&f=1) príslušnými ustanoveniami Občianskeho zákonníka.
6. Na účinné odvolanie Súťaže alebo zmenu Štatútu sa vyžaduje, aby Vyhlasovateľ zverejnil toto oznámenie na svojej oficiálnej internetovej stránke [www.dpb.sk](http://www.dpb.sk).
7. Štatút nadobúda účinnosť voči tretím osobám dňom jeho zverejnenia na svojej oficiálnej internetovej stránke [www.dpb.sk](http://www.dpb.sk/).

V Bratislave dňa 03.03.2021

Vyhlasovateľ Súťaže: Dopravný podnik Bratislava, akciová spoločnosť

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dopravný podnik Bratislava, akciová spoločnosť**

Ing. Martin Rybanský

predseda predstavenstva

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Dopravný podnik Bratislava, akciová spoločnosť**

Ing. Milan Donoval

podpredseda predstavenstva – CTO